সাগর-নদীতে যেমন সারা বছর পানি থাকে অধিকাংশ হাওর-বিলে তা থাকে না। চৈত্র-বৈশাখে হাওর-বিল শুকিয়ে যায়। কিন্তু বিলের একেবারে তলায় এক বা একাধিক পানিমিশ্রিত কাদামাটির গভীর খাদ থাকে। কাদাজলের এই খাদকেই স্থানীয় ভাষায় বলা হয় দাম। রোদে চারদিকে চৌঁচির হয়ে গেলেও এই দাম পানিশূন্য হয় না। লুকিয়ে থাকা মাছগুলো তাদের গা থেকে এক ধরনের লালা বের করে আশপাশ আর্দ্র রাখে।  শীতের মধ্যদিকে বিলের পানি কমতে থাকলে কৈ, মাগুর, শিং, টাকি, ট্যাংরা জাতীয় মাছ এবং অন্যান্য অনেক প্রজাতির মাছ এই দামে শীতনিদ্রা যায়।